"DIDAHIA” 


SAU 
"ÎNVĂȚĂTURA 
CELOR DOISPREZECE APOSTOLI” 


INTRODUCERE 


În limba greacă se numeşte A6ayn, traducerea este "Didahia”. Este totuși considerată 
o carte apocrifă, și a fost afișată aici (ca și celelalte cărți) pentru a fi cunoscută și citită de toți 
creștinii care doresc acest lucru. Dorința noastră a fost aceea de a fi cunoscute cât mai multe 
cărți așa zise “apocrife” din cele existente, pentru ca nimic să nu rămână necunoscut de creștinii 
din zilele noastre. Sunt multe situri creştine care le studiază în detaliu, existând acum 
posibilitatea ca toți creștinii să le studieze și să își facă o părere despre ele, pentru a nu fi 
considerați "mai puțin cunoscători" în aceste lucruri. 


Capitolul 1 

1. Sunt doua căi: una a vieții și alta a morții; şi este mare deosebirea între cele două căi. 

2. Calea vieţii este aceasta: 

Mai întâi, să iubești pe Dumnezeu, Creatorul tău; al doilea, pe aproapele tău ca pe tine 
însuți și toate câte voiești să nu ţi se facă ţie, nu le face și tu altora. 

3. lar învăţătura acestor cuvinte este aceasta: 

Binecuvintaţi pe cei ce vă blestemă și rugați-vă pentru dușmanii voștri; postiți pentru cei 
ce vă prigonesc; ca ce mulțumire aveţi, dacă iubiți pe cei ce vă iubesc? Nu și păgânii fac același 
lucru? Voi, însă, iubiţi pe cei ce vă urăsc, și nu veţi avea dușman. 

4. Depărtează-te de poftele trupești și lumești. Dacă-ţi dă cineva o palmă pe obrazul 
drept, întoarce-i lui și pe celălalt și vei fi desăvârșit. Dacă te silește cineva să mergi o milă, mergi 
cu el mergi cu el două dacă-ţi ia haina, dă-i și cămașa; dacă cineva ia de la tine ce-i al tău, nu cere, 
că nici nu poți. 

5. Oricarui cere de la tine, dă-i și nu cere înapoi, că Tatăl vrea să dea tuturor din darurile 
Sale. Fericit este cel ce dă potrivit poruncii, ca este nevinovat. Vai de cel ce ia! Dacă ia, având 
nevoie, va fi nevinovat; dar cel care ia neavând nevoie, va da socoteală de ce a luat și pentru ce; 
dus la închisoare, va fi cercetat de cele ce a făcut și nu va ieși de acolo până când ce nu va da și 
cel din urmă ban. Dar și despre acestea s-a zis: Să asude milostenia ta în mâinile tale până 
cunoşti cui dai. 


Capitolul II 

1. A doua poruncă a învățăturii: Să nu ucizi, să nu săvârsești adulter; să nu strici băieți, să 
nu fii desfrânat, să nu furi, să nu vrajești, să nu faci otrăvuri, să nu ucizi copil în pântece, nici pe 
cel născut să nu-l ucizi, să nu poftești cele ale aproapelui. 

2. Să nu juri strâmb, să nu dai mărturie mincinoasă, să nu vorbești de rău, să nu ţii minte 
răul. 

3. Să nu fii cu două gânduri, nici cu două feluri de vorbă, pentru că două feluri de vorbă 
este cursa morții. 

4. Să nu fie cuvântul tău mincinos, nici în deșert, ci plin de faptă. 

5. Să nu fii lacom, nici răpitor, nici făţarnic, nici rău, nici mândru. Să nu ai gând rău 
împotriva semenului tău. 

6. Să nu urăști pe nici un om, ci pe unii să-i mustri, pe alții să-i miluiești, pentru alții să te 
rogi, iar pe alţii să-i iubești mai mult decât sufletul tău. 

Capitolul III 
1. Fiul meu, fugi de orice rău și de tot ce este asemenea lui. 

2. Să nu fii mânios, că mânia duce la ucidere; nici invidios, nici certăreţ, nici mânios, că din 
toate acestea se nasc ucideri. 

3. Fiul meu, să nu fii poftitor, ca pofta duce la desfrâu; să nu spui cuvinte de rușine, și nici 
să te uiţi cu ochi pofticioși, că din toate aceste se nasc adulterele. 

4. Fiul meu, să nu ghicești viitorul după zborul păsărilor, pentru ca aceasta duce la 
Închinare de idoli; să nu descânți, să nu citești în stele, să nu faci vrăji, să nu vrei să auzi de ele, 
nici să le vezi, că din toate acestea se naște închinarea la idoli. 

5. Fiul meu, să nu fii mincinos, pentru că minciuna duce la hoţie; nici iubitor de argint, nici 
iubitor de slavă deșartă, că din toate acestea se nasc hoțiile. 

6. Fiul meu, să nu fii câârtitor, pentru că te duce la hulă, nici obraznic, nici cu gând rău, că 
din toate acestea se nasc hulele. 

7. Să fii blând, pentru ca cei blânzi vor moșteni pământul. 

8. Să fii îndelung răbdător, milostiv, fără răutate, pașnic și bun, tremurând totdeauna 
pentru cuvintele pe care le-ai auzit. 

9. Să nu te înalți pe tine însuți, nici să ai sufletul tău obraznic. Să nu se lipească sufletul tău 
de cei mândri, ci să ai legături cu cei drepți și cu cei smeriți. 

10. Cele ce ţi se întâmplă se le primești ca bune, știind că nimic nu se face fără Dumnezeu. 


Capitolul IV 

1. Fiul meu, să-ți aduci aminte, ziua și noaptea, de cel ce-ţi grăiește cuvântul lui 
Dumnezeu și să-l cinstești ca pe Domnul, că unde se vorbește de domnie, acolo este și Domnul. 

2. Să cercetezi în fiecare zi cărțile sfinţilor, ca să afli odihnă în cuvintele lor. 

3. Să nu faci desbinare și să împaci pe cei ce se ceartă. Să judeci cu dreptate, să nu te uiţi la 
fața omului, când ai să mustri pentru păcat. 

4. Să nu te îndoiești dacă un lucru va fi sau nu. 

5. Să nu fii cu mâinile întinse la luat și cu ele strânse la dat. 

6. Dacă ai dobândit ceva prin lucrul mâinilor tale, să dai ca răscumparare pentru pacatele 
tale. 

7. Să nu stai la îndoială când dai și nici să murmuri când dai, că vei cunoaște cine este 
Bunul Răsplătitor al plăţii. 

8. Să nu întorci spatele, celui lipsit; să faci parte din toate ale tale frateluri tău și să nu zici 
că sunt ale tale. Dacă suntem părtași la cele nemuritoare, cu atât mai mult la cele muritoare. 

9. Să nu iei mâna ta de pe fiul tău sau de pe fiica ta, ci să-i înveţi din tinerețe frica de 
Dumnezeu. 

10. Să nu poruncești slugii tale sau slujnicii tale, când ești amărât și supărat, ca și ei 
nădăjduiesc în același Dumnezeu, ca nu cumva să nu se mai teamă de Dumnezeu, care este și 
Dumnezeul tău și al lor. Ca Dumnezeu n-a venit la noi, ca să ne cheme după faţă, ci le aceia pe 
care i-a pregătit Duhul. 

11. lar voi, cei care sunteţi robi, să vă supuneţi, cu rușine și cu teamă, stăpânilor voștri, ca 
unor chipuri ale lui Dumnezeu. 

12. Să urăști orice fățărnicie și tot ce nu este plăcut Damnului. 

13. Să nu părăsești poruncile Domnului și să păstrezi ceea ce ai primi fără să adaugi și 
fără să scoţi. 

14. În Biserică să-ţi mărturisești păcatele tale și să nu te duci la rugaciune cu conștiința 
rea. Aceasta este calea vieții. 


Capitolul V 

1. Calea morții este aceasta: 

Mai întâi de toate este rea și plină de blestem: ucideri, adultere, pofte, desfrânări, hoţii, 
idololatrii, vrăji, farmece, răpiri, mărturii mincinoase, fățarnicii, inima vicleană, vicleșug, 

mîndrie, răutate, obraznicie, lăcomie, cuvinte de rușine, invidie, nerușinare, îngâmfare, fudulie, 
lipsă de teamă, 

2. prigonitori ai celor buni, urâtori de adevăr, iubitori de minciună; nu cunosc răsplata 
dreptaţii, nu se lipesc de bine, nici de dreapta judecată; nu priveghează spre bine, ci spre rău; 
bunătatea și răbdarea este departe de ei; iubesc cele desșarte, umblă după mită, nu miluiesc pe 
sărac, nu suferă pe cei necăjiţi, nu cunosc pe Creatorul lor, ucigași de copii, stricători ai făpturii 
lui Dumnezeu, întorc spatele celui lipsit, asupresc pe cel în strâmtorare; apărători ai bogăţilor, 
judecători nelegiuiți ai săracilor, plini de tot păcatul. Izbaviţi-vă fiilor, de toate acestea! 


Capitolul VI 

1. Vezi să nu te abată cineva de la această cale a învăţăturii, că acela te învaţă cele ce sunt 
în afară de Dumnezeu. 

2. Dacă poți purta tot, jugul Domnului, desăvârșit vei fi; dar dacă nu poți, fă ce poți. 

3. Cu privire la mâncări, ţine ce poţi, dar ferește-te tare de cele jertfite idolilor, că este 
slujire a unor zei morți. 


Capitolul VII 

1. Cu privire la botez, așa să botezați: 

După ce ați spus mai înainte tote cele de mai sus botezați în numele Tatălui și al Fiului și 
al Sfântului Duh. În apa proaspătă. 

2. lar dacă n-ai apă proaspătă, botezați în altă apă; iar dacă nu poţi în apă rece, în apă 
caldă. 

3. Dacă nu ai de ajuns nici una nici alta, toarnă pe cap de trei ori apă, în numele Tatălui al 
Fiulul și al Sfântului Duh 

4. Înainte de botez să postească cel ce botează şi cel botezat şi alți câţiva, dacă pot. 
Poruncește, însă, ca cel ce are să se boteze să postească o zi sau două înainte. 


Capitolul VIII 

1. Posturile voastre să nu fie ca cele ale fățarnicilor că ei postesc lunea și joia; voi, însă, să 
postiți miercurea și vinerea; 

2. Nu vă rugați ca fariseii ci cum a poruncit Domnul în Evanghelia Sa! Așa să vă rugați: 

Tatăl nostru, Care ești în ceruri, sfințească-se numele Tău, vie Împărăţia Ta, facă-se voia 
Ta precum în cer și pe pământ. Pâinea noastră cea de toate zilele dă-ne-o nouă astăzi și ne iartă 
nouă greșelile noastre, precum și noi iertăm greșiților noștri. Și nu ne duce pe noi în ispită, ci ne 
izbăvește de cel rău. Ca a Ta este puterea și slava în veci. 

3. De trei ori pe zi să vă rugați așa. 


Capitolul IX 

1. lar cu privire la euharistie, așa să faceți euharistia: 

2. Mai întâi cu privire la potir: "Îţi mulțumim Ție, Părintele nostru, pentru sfânta vie a lui 
David, robul Ta, pe care ne-ai facut-o nouă cunoscută prin Isus, Fiul Tău. Ție slavă în veci." 

3. Cu privire la frângerea pâinii: "Îți mulțumim Ție, Părintele nostru, pentru viața și 
cunoștința, pe care ne-ai făcut-o cunoscută nouă prin Isus, Fiul Tău. Ţie slava în veci." 

4. După cum aceasta pâine frântă era împrăștiată pe munți și fiind adunată a ajuns una, 
tot așa să se adune Biserica Ta de la marginile lumii în împărăţia Ta. Că a Ta este slava Și 
puterea, prin Isus Hristos în veci. 

5. Nirneni să nu mănânce, nici să bea din euharistia voastră, ci acei care au fost botezați în 
numele Domnului. Căci cu privire la aceasta, a spus Domnul: "Nu dați ceea ce este sfânt câinilor." 


Capitolul X 


1. Dupa ce v-aţi împărtășit, mulțumiți așa: 
"Ii multumim Ție, Părinte Sfinte, pentru sfânt numele Tău, pe care l-ai sălășluit în inimile 

noastre și pentru cunoștința, credința și nemurirea, pe care ne-ai făcut-o nouă cunoscută prin Isus, 
Fiul Tău. Ţie slavă în veci." 

2. Tu, Stăpâne atotputernice, ai zidit toate, pentru numele Tău. Mâncare și băutura ai dat 
oamenilor spre desfătare, ca să-Ţi mulțumeasca Ție, iar nouă ne-ai, dăruit, prin Fiul Tău, 
mâncare și băutura duhovnicească și viața veșnică. 

3. Înainte de toate, Îți mulțumim, că eşti puternic. Ție slava în veci. 

4. Adu-ţi aminte, Doamne, de Biserica Ta, ca s-o izbăvești de tot răul și s-o desăvârșești în 
dragostea Ta și adună din cele patru vânturi, această Biserică sfințită în împărăţia Ta, pe care ai 
pregătit-o. Că a Ta este puterea și slava în veci. 

5. Să vină harul și să treacă lumea aceasta! Osana Dumnezeului lui David! Dacă este 
cineva sfânt, să vină! Dacă nu este, să se pocăiescă! Maranatha, Amin. 

6. Profeţilor, însă, îngăduiți-le să mulțumească atât cât vor. 


Capitolul XI 

1. Dacă vine cineva la voi să vă învețe acestea toate, pe care le-am spus mai înainte, 
primiți-l. 

2. Dar dacă învățătorul însuși se schimbă și învață altă învățătură, ca să o distrugă pe 
aceasta, să nu-l ascultați; iar dacă învaţă pentru sporirea dreptăţii și cunoștinței Domnului, 
primiți-l ca pe Domnul. 

3. Cu privire la apostoli și profeţi, potrivit dogmei Evangheliei, să faceţi așa: 

4. Orice apostol, care vine la voi, să fie primit ca Domnul; 

5. dar să nu rămână decât o zi; iar dacă e nevoie, și a doua zi; dar dacă rămâne trei zile, 
este profet fals. 

6. Apostolul, când pleacă, să nu ia nimic decât pâine, până ce găseșe alt sălaș; dar dacă, 
cere bani, este profet fals. 

7. Nu ispitiți și nici nu criticați pe orice profet, care vorbește în duh, ca orice păcat se va 
ierta, dar păcatul acesta nu se va ierta. 

8. Dar nu oricine grăiește în duh este profet, ci numai dacă are purtările Domnului. Deci 
după purtări se va cunoaște profetul fals și profetul. 

9. Orice profet, care rânduiește, în duh, masa, nu mănâncă din ea, decât dacă este profet 
fals. 

10. Orice profet, care învață adevărul, dacă nu face ce învaţă este profet fals. 

11. Orice profet încercat și adevărat, care lucrează în taina lumească a Bisericii, dar nu 
învață pe alții să facă ceea ce el însuși face, să nu fie judecat de voi, că el cu Dumnezeu are 
judecata; așa au făcut și vechii profeți. 

12. Dacă, însă, unul spune în duh: "Dați-mi bani sau altceva, pe acela să nu-l ascultați; dar 
dacă spune să i se dea pentru alţii, care-s lipsiţi, nimeni să nu-l judece." 


Capitolul XII 

1. Tot cel ce vine în numele Domnului, să fie primit; iar apoi, după ce îl cercetaţi, îl veţi 
cunoaște, că veți avea pricepere ă deosebiți dreapta de stânga. 

2. Dacă cel ce vine este un drumeţ, ajutaţi-l cât puteţi; dar să nu rămână la voi decât două, 
sau trei zile, dacă e nevoie. 

3. Dacă vrea să se stabilească la voi ca meseriaș, să lucreze şi să mănânce; 

4. dar dacă nu are o meserie, socotiți-vă după priceperea voastră, ca să nu trăiască 
împreună cu voi un creștin trândav. 

5. lar dacă nu vrea să facă așa, atunci face neguțătorie cu Hristos. Fiţi cu luare aminte cu 
unii ca aceştia. 


Capitolul XIII 


1. Orice profet adevărat, care vrea să se stabilească la voi, este vrednic de hrana lui. 
2. La fel dascălul adevărat este vrednic și el ca lucrătorul de hrana lui. 

3. Luaţi dar toată pârga produselor linului, a ariei, a boilor și oilor și dați profeților pârga, 
că ei sunt preoții voștri. 

4. lar dacă nu aveţi profet, dați-o săracilor. 

5. Dacă fac pâine, ia pârga și dă-o potrivit poruncii. 

6. La fel dacă deschizi un vas cu vin sau cu undelemn, ia pârga și dă-o, profeților. 

7. la, după socotinţa ta, pârga din argintul, din hainle și din toată averea ta și o dă potrivit 
poruncii. 


Capitolul XIV 

1. Când vă adunaţi în dumninica Domnului, frângeţi pâinea și mulţumiţi, după ce mai întâi 
v-aţi mărturisit păcatele voastre, ca jertfa voastră să fie curată. 

2. Tot cel care e certat cu tovărșul sau să nu vină împreună cu voi până nu se împacă, 
pentru ca să nu se pângărească jertfa voastră. 

3. Că aceasta este ceea ce s-a zis de Domnul, "În orice loc și timp să-mi aduceți jertfa 
curată, că Împărat mare sunt, zice Domnul, și numele Meu este minunat între neamuri." 


Capitolul XV 

1. Hirotoniţi-vă vouă episcopi și diaconi, vrednici de Domnul, bărbaţi blânzi, neiubitori de 
argint, adevărați și încercaţi; că și ei îndeplinesc slujirea profeţiilor și dascălilor. 

2. Nu-i dispretuiţi, că ei sunt cinstiţi între voi împreună cu profeţii și dascălii. 

3. Mustraţi-vă unul pe, altul, nu cu mânie, ci în pace, cum este scris în Evanghelie; cu cel 
care greșește împotriva altuia, nimeni din voi să nu vorbească, nici să-l asculte, până nu se 
pocăiește. 

4. Rugaciunile voastre, milostenii-le și toate faptele voastre așa să le faceți, cum este scris 
în Evanghelia Domnului nostru. 


Capitolul XVI 
1. Privegheţi pentru viața voastră; candelele voastre să nu se stingă, coapsele voastre să 
nu vi le descingeți, ci gata, că nu știti ceasul, în care Domnul nostru va veni. 

2. Adunaţi-vă des, pentru a căuta cele de folos sufletelor voastre. Când nu va va fi de folos 
tot timpul credinței voastre, dacă nu veți fi desăvârșiți în timpul cel din urmă. 

3. Ca în zilele cele din urmă se vor înmulţi profeţii falși și cei ce strică; și se vor schimba 
oile în lupi și dragostea se va schimba în ură. 

4. Sporind fărădelegea, se vor urâ unii pe alţii și se vor prigoni și se vor vinde și atunci se 
va arăta înșelătorul lumii, ca fiu al lui Dumnezeu, şi va face semne și minuni; și pământul va fi 
dat în mâinile lui și va face lucruri nelegiuite, care nu s-au făcut niciodată din veac. 

5. Atunci va merge făptura oamenilor în focul încercării și se vor sminți mulți și vor pieri, 
iar cei care vor stărui, în credinţă for vor fi mântuiţi de Însuși Cel ce a fost supus blestemului. 

6. Și atunci se vor arăta semnele adevărului; mai întâi semnul deschiderii cerului, apoi 
semnul glasului trâmbiţei și al treilea, învierea morților; 

7. dar nu a tuturora, ci după cum s-a zis: Va veni Domnul și toți sfinții cu El. 

8. Atunci lumea va vedea pe Domnul, venind pe norii cerului. 


SFÂRȘIT 

